1. ΠΡΟΕΔΡΙΚΟΝ ΔΙΑΤΑΓΜΑ της 8/11 Απρ. 1929 (ΦΕΚ Α΄ 142) Περί οργανώσεως της Φυσικής Αγωγής και Ψυχαγωγίας εν τω Π. Ναυτικώ. Έχοντες υπ΄ όψει τα από 2/12/25 και 20/9/26 Ν.Δ/τα «περί οργανώσεως της Φυσικής Αγωγής», προτάσει του ημετέρου επί των Ναυτικών Υπουργού, απεφασίσαμεν και διατάσσομεν: Άρθρ.1.-Η ψυχαγωγία και η φυσική αγωγή του Π. Ναυτικού αποτελούν αντικείμενον ειδικής μερίμνης της Ναυτικής Υπηρεσίας. Σκοπός αυτών είναι η ανάπτυξις και διατήρησις της ψυχικής και σωματικής ευρωστίας του προσωπικού του Π.Ν. ανωτέρου και κατωτέρου. Προς επίτευξιν του σκοπού τούτου ορίζονται τα εξής: Άρθρ.2.-α)Εις έκαστον πλοίον και υπηρεσίαν λειτουργεί επιστασία υπό την διεύθυνσιν μαχίμου αξιωματικού οριζομένου υπό του κυβερνήτου ή διοικητού. β)Εις εκάστην ομάδα πλοίων ή υπηρεσιών η ανωτέρα διεύθυνσις της φυσικής αγωγής και ψυχαγωγίας ανατίθεται εις μάχιμον αξιωματικόν, όστις διευθύνει συμφώνως προς τας οδηγίας και διαταγάς του αρχηγού, τα της φυσικής αγωγής και ψυχαγωγίας ολοκλήρου του συγκροτήματος. γ)Την γενικήν διεύθυνσιν και εποπτείαν έχει η Δ.Υ . του Υπουργείου των Ναυτικών. δ)Το Γ.Ε.Ν. δίδει τας γενικάς κατευθύνσεις επί τη βάσει των αρχών των απορρεουσών εκ του οργανισμού αυτού. Άρθρ.3.-Η Δ.Υ . του Υπουργείου των Ναυτικών δια την εκτέλεσιν των καθηκόντων αυτής των αναφερομένων εις το προηγούμενον άρθρον βοηθείται υπό μονίμου εκτελεστικής επιτροπής, αποτελουμένης εκ τριών καταλλήλων αξιωματικών οριζομένων υπό του Υπουργού των Ναυτικών και του εκάστοτε παρά τω Γ.Ε.Ν. τμηματάρχου της Φυσικής Αγωγής, όστις εκτελεί και χρέη γραμματέως της Επιτροπής. Άρθρ.4.-Εις τον Υπουργόν των Ναυτικών επιτρέπεται να αναθέση εις την ως άνω εκτελεστικήν επιτροπήν: α)Την οργάνωσιν και γενικήν διεύθυνσιν της Φυσικής Αγωγής και Ψυχαγωγίας του Π.Ν. επί τη βάσει της αρχής ότι τούτο αποτελεί ένωσιν οργανώσεων Φ.Α.Ψ., αι ομάδες πλοίων και υπηρεσιών, οργανώσεις Φ.Α.Ψ. και τα πλοία και αι υπηρεσίαι (ή και συνδυασμοί τούτων εφ΄ όσον το ολιγάριθμον του προσωπικού το επιβάλλει) συνδέσμου Φ.Α.Ψ. ων μετέχει άπαν το προσωπικόν και ων την διεύθυνσιν έχουν οι οικείοι αξιωματικοί Φ.Α.Ψ. β)Την διαχείρισιν τόσον του ειδικού κονδυλίου του αναγεγραμμένου εις τον προϋπολογισμόν δια την Φ.Α.Ψ. του προσωπικού του Π.Ν. όσον και του υπό της Δ.Ε.Φ.Α. διατιθεμένου ποσού ως και των εξ εισπράξεων από εορτάς ή και άλλων πόρων προερχομένων χρημάτων. γ)Την οργάνωσιν εν τοις πλοίοις και υπηρεσίαις πρατηρίων (καντινών) εφ΄ όσον δεν υπάρχουσιν ωργανωμέναι τοιαύται παρά της Χ.Α.Ν. Άρθρ.5.-Δια την εκτέλεσιν των καθηκόντων της των απορρεόντων εκ του προηγουμένου άρθρου η εκτελεστική επιτροπή συμμορφούται προς τας διατάξεις καταστατικού εγκρινομένου υπό του Υπουργού των Ναυτικών και διεπομένου υπό της αρχής ότι η εν άρθρ. 4 παρ. α΄ αναφερομένη οργάνωσις χρησιμεύει ως υποβοηθητική της καθαρώς υπηρεσιακής οργανώσεως της αναφερομένης εις το άρθρ. 2, ουδεμίαν δε μείωσιν των καθηκόντων και δικαιωμάτων των αρχηγών κυβερνητών ή διοικητών συνεπάγει. Εις τον αυτόν Υπουργόν ανατίθεμεν την δημοσίευσιν και εκτέλεσιν του παρόντος Δ/τος.  (Αντί για τη σελ. 323) Σελ. 323(α) Τεύχος 1196-Σελ. 47 Αθλητισμός και Ψυχαγωγία Π. Ναυτικού 37.Δ.ι.1 